Miss Universe 1962

Ang **Miss Universe 1962** ay ang ika-11 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 14 Hulyo 1962.

Pagkatapos ng kompetisyon, kinoronahan ni Marlene Schmidt ng Alemanya si Norma Nolan of Arhentina bilang Miss Universe 1962. Ito ang unang tagumpay ng Arhentina sa kasaysayan ng kompetisyon. Nagtapos bilang first runner-up si Anna Geirsdóttir ng Lupangyelo, at nagtapos bilang second runner-up si Anja Aulikki Järvinen ng Pinlandiya.

Mga kandidata mula sa limampu't-dalawang bansa at teritoryo ang lumahok sa kompetisyong ito. Pinangunahan ni Gene Rayburn ang kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1962|250x250px

### Pagpili ng mga kalahok 
Ang mga kalahok mula sa limampu't-dalawang mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang bansa/teritoryo at dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

#### Mga pagpalit 
Iniluklok si Virginia Bailey, 2nd runner-up ng Miss Venezuela 1962, upang kumatawan sa bansang Beneswela sa edisyong ito dahil hindi umabot sa *age requirement* ang Miss Venezuela 1962 na si Olga Antonetti. Iniluklok si Kim Carlton bilang kandidata ng Inglatera matapos na magbitiw ni Suzannah Eaton, Miss Britain 1962, dahil sa kaniyang mga pananaw sa politika.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Dahomey, Hayti, Malaya, at Tahiti, at bumalik ang mga bansang Hong Kong, Kosta Rika, Nuweba Selandiya, Pilipinas, Portugal, Republikang Dominikano, at Singapura. Huling sumali noong 1956 ang Republikang Dominikano, noong 1957 ang Pilipinas, noong 1958 ang Singapura, at noong 1960 ang Nuweba Selandiya, Hong Kong, Kosta Rika, at Portugal. 

Hindi sumali sina Birgitte Heiberg ng Dinamarka, Marlene Murray ng Hamayka, at Philda Ragland ng Rhodesia dahil sa hindi isiniwalat na dahilan. Hindi sumali ang Burma, Guwatemala, Madagaskar, at Tsile matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat din sanang lalahok si Yun Hiu Ying ng Makaw sa edisyong ito, ngunit bumitiw dahil sa hindi isiniwalat na dahilan. Isa ring kandidata mula sa Bali ang inaasahang lalahok sa edisyong ito, ngunit hindi ito nagpatuloy.

## Mga resulta 
thumb|250x250px|Mga bansa at teritoryong sumali sa Miss Universe 1962 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1955, labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Ang labinlimang mga *semi-finalist* ay magbibigay ng isang maikling talumpati gamit ang kanilang sariling wika. Pagkatapos nito, lumahok sa *swimsuit competition* at *evening gown competition* ang mga *semi-finalist,* at kalaunan ay napili ang limang pinalista*.*

### Komite sa pagpili 
* Chang Key-young – Tagapagtatag ng *Hankook Ilbo* at *The Korea Times*
* Yoshio Hayakowa – Hapones na tagalikha ng disenyo'**
* Abraham Elias Issa – Hamaykanong negosyante**'
* Serge Mendjisky – Pranses na pintor'**
* Russell Patterson – Amerikanong ilustrador para sa mga palabas**'
* Edilson Cid Varela – Brasilenyong mamamahayag'**
* Earl Wilson – Amerikanong mamamahayag at kolumnista**'

## Mga kandidata 
Limampu't-dalawang kandidata ang lumahok para sa titulo.

## Mga tala 
## Mga sanggunian 
## Panlabas na kawing 
*